
谞讬讚讛 诪讝 注"讗 - 驻讬专讜砖 砖讟讬讬谞讝诇抓

讞讬讬讘转 讛注讬住讛 讛讝讜 讘讛驻专砖转 讞诇讛, 讜讗祝 砖谞驻诇讛 诇转讜讻讛 转专讜诪讛, 讗讬谉 讚讬谞讛 讻转专讜诪讛 (砖讛专讬 讻讘专 讛转讘讟诇讛 讛转专讜诪讛 讘注讬住讛, 讘专讜讘), 讜诇讻谉 讗讬谞讛 谞驻住诇转 (谞讟诪讗转) 讘讟讘讜诇 讬讜诐, 讗诇讜 讚讘专讬 专' 诪讗讬专 讜专' 讬讛讜讚讛. 讜讗讬诇讜 专' 讬讜住讬 讜专' 砖诪注讜谉 驻讜讟专讬谉 诪谉 讛讞诇讛, 砖讻谉 讗讬谉 讛转专讜诪讛 讞讬讬讘转 讘讛驻专砖转 讞诇讛, 讜谞驻讟专转 讛注讬住讛 诪砖讜诐 转注专讜讘转 讛转专讜诪讛 讘讛.


住讘专讜讛 [讞砖讘讜, 讛谞讬讞讜 讞讻诪讬诐] 讻讬 诪讗谉 讚讗诪专 [诪讬 砖讗讜诪专] 砖讞讬讜讘 转专讜诪讛 讘讝诪谉 讛讝讛 讛讜讗 讚讗讜专讬讬转讗 [诪谉 讛转讜专讛], 住讘讜专 砖讗祝 讞讬讜讘 讛驻专砖转 讞诇讛 讘讝诪谉 讛讝讛 讛讜讗 讚讗讜专讬讬转讗 [诪谉 讛转讜专讛], 讜讗讬诇讜 诪讗谉 讚讗诪专 [诪讬 砖讗讜诪专] 讻讬 讞讬讜讘 转专讜诪讛 讘讝诪谉 讛讝讛 讛讜讗 讚专讘谞谉 [诪讚讘专讬 讞讻诪讬诐], 讗祝 讞讬讜讘 讞诇讛 讘讝诪谉 讛讝讛 讛讜讗 讚专讘谞谉 [诪讚讘专讬 讞讻诪讬诐]. 讜诪注转讛 讗讬 讗诪专转 讘砖诇诪讗 [讝讛 谞讜讞 讗诐 讗讜诪专 讗转讛] 砖拽住讘专 [住讘讜专] 专' 讬讜住讬 讻讬 讞讬讜讘 讞诇讛 讘讝诪谉 讛讝讛, 讜讻谉 讞讬讜讘 转专讜诪讛, 讛讜讗 讚专讘谞谉 [诪讚讘专讬 讞讻诪讬诐], 讗驻砖专 诇讜诪专 讻讬 讗转讬 [讘讗] 讚诪讜注 砖讛讜讗 讚专讘谞谉 [诪讚讘专讬 讞讻诪讬诐] (砖讛专讬 诪谉 讛转讜专讛 讬砖 讘讬讟讜诇 讘专讜讘, 讜讘讟诇讛 讛转专讜诪讛 砖讘注讬住讛), 讜诪驻拽注 [讜诪驻拽讬注] 讗转 讞讬讜讘 讛驻专砖转 讛讞诇讛 砖讗祝 讛讜讗 讚专讘谞谉 [诪讚讘专讬 讞讻诪讬诐].


讗诇讗 讗讬 讗诪专转 [讗诐 讗讜诪专 讗转讛] 讻讬 讞讬讜讘 讛驻专砖转 讞诇讛 讘讝诪谉 讛讝讛 讛讜讗 讚讗讜专讬讬转讗 [诪谉 讛转讜专讛], 讬砖 诇砖讗讜诇: 讜讻讬 讗转讬 [讘讗] 讚诪讜注 砖讛讜讗 讚专讘谞谉 [诪讚讘专讬 讞讻诪讬诐] 讜诪驻拽注 [讜诪驻拽讬注] 讞讬讜讘 讛驻专砖转 讞诇讛 讚讗讜专讬讬转讗 [诪谉 讛转讜专讛]? 讛专讬 砖住讘讜专 专' 讬讜住讬 讻讬 讞讬讜讘 讞诇讛 讘讝诪谉 讛讝讛 讛讜讗 诪讚讘专讬 讞讻诪讬诐, 讜讗祝 讞讬讜讘 转专讜诪讛 讘讝诪谉 讛讝讛 讛讜讗 诪讚讘专讬 讞讻诪讬诐, 讜讛专讬 讝讛 诪讜专讛 砖诪讛 砖专' 讬讜住讬 砖谞讛 讘住讚专 注讜诇诐 砖讞讬讜讘 转专讜诪讛 讘讝诪谉 讛讝讛 讛讜讗 诪谉 讛转讜专讛, 讛讜讗 注爪诪讜 讗讬谞讜 住讘讜专 讻谉.


 讜讚讜讞讬诐 讗转 讛专讗讬讛: 讜讚诇诪讗 拽住讘专 [讜砖诪讗 住讘讜专 讛讜讗] 专' 讬讜住讬 讻讬 讞讬讜讘 转专讜诪讛 讘讝诪谉 讛讝讛 讛讜讗 讚讗讜专讬讬转讗 [诪谉 讛转讜专讛], 讜讗讬诇讜 讞讬讜讘 讛驻专砖转 讞诇讛 讘讝诪谉 讛讝讛 讛讜讗 专拽 讚专讘谞谉 [诪讚讘专讬 讞讻诪讬诐], 讜诪砖讜诐 讻讱 注讬住讛 讝讜 驻讟讜专讛 诪谉 讛讞诇讛, 诪砖讜诐 砖讛讚讬诪讜注 砖诪讚讘专讬 讞讻诪讬诐 驻讜讟专 讗转 讛注讬住讛 讛讞讬讬讘转 讘讞诇讛 诪讚讘专讬 讞讻诪讬诐.


讜讻讚专讱 讚讗讛讚专 [砖讛砖讬讘, 讛砖讬讙] 专讘 讛讜谞讗 讘专讬讛 [讘谞讜] 砖诇 专讘 讬讛讜砖注 注诇 讚讘专讬 讞讻诪讬诐. 砖讻讱 讗诪专 专讘 讛讜谞讗 讘专讬讛 [讘谞讜] 砖诇 专讘 讬讛讜砖注: 讗砖讻讞转讬谞讛讜 诇专讘谞谉 讚讘讬 专讘 讚讬转讘讬 讜拽讗诪专讬 [诪爪讗转讬诐 讗转 讛讞讻诪讬诐 砖诇 讘讬转 讛诪讚专砖, 砖讬讜砖讘讬诐 讜讗讜诪专讬诐]: 讗驻讬诇讜 诇诪讗谉 讚讗诪专 [诇诪讬 砖讗讜诪专] 讻讬 讞讬讜讘 讛驻专砖转 转专讜诪讛 讘讝诪谉 讛讝讛 讛讜讗 讚专讘谞谉 [诪讚讘专讬 讞讻诪讬诐], 讞讬讜讘 讛驻专砖转 讞诇讛 讘讝诪谉 讛讝讛 讛讜讗 讚讗讜专讬讬转讗 [诪谉 讛转讜专讛],


砖讛专讬 讘砖讘注 讛砖谞讬诐 砖讻讘砖讜 讘谞讬 讬砖专讗诇 讗转 讛讗专抓 讘讬诪讬 讬讛讜砖注, 讜讘砖讘注 砖讗讞专讬讛谉, 砖讘讛谉 讞诇拽讜 讗转 讛讗专抓 诇谞讞诇讜转 讛砖讘讟讬诐, 谞转讞讬讬讘讜 讘谞讬 讬砖专讗诇 讘讞诇讛, 讜注讚讬讬谉 诇讗 谞转讞讬讬讘讜 讘诪注砖专. 讜讗祝 讘讝诪谉 讛讝讛, 砖讗讬谉 讻诇 讬讜砖讘讬 讛讗专抓 谞诪爪讗讬诐 讘讛 讜诇讻谉 讗讬谉 讞讜讘转 转专讜诪讜转 讜诪注砖专讜转 诪谉 讛转讜专讛 讗诇讗 专拽 诪讚讘专讬 讞讻诪讬诐 鈥� 讞讬讜讘 讛驻专砖转 讞诇讛 讛专讬讛讜 诪谉 讛转讜专讛, 砖讛专讬 讘讗讜 讗诇 讛讗专抓.


讜讗诪讬谞讗 诇讛讜 讗谞讗 [讜讗诪专转讬 诇讛诐 讗谞讬]: 讗驻讬诇讜 诇诪讗谉 讚讗诪专 [诇诪讬 砖讗讜诪专] 讻讬 讞讬讜讘 讛驻专砖转 转专讜诪讛 讘讝诪谉 讛讝讛 讛讜讗 讚讗讜专讬讬转讗 [诪谉 讛转讜专讛], 讞讬讜讘 讛驻专砖转 讞诇讛 讛讜讗 讚专讘谞谉 [诪讚讘专讬 讞讻诪讬诐], 讚转谞讬讗 [砖讻谉 砖谞讜讬讛 讘专讬讬转讗] 谞讗诪专 讘诪爪讜转 讛驻专砖转 讛讞诇讛 "讘讘讜讗讻诐 讗诇 讛讗专抓 讗砖专 讗谞讬 诪讘讬讗 讗转讻诐 砖诪讛... 专讗砖讬转 注专讬住讜转讻诐 讞诇讛 转专讬诪讜 转专讜诪讛.." (讘诪讚讘专 讟讜, 讬讞鈥斪�). 讜诪讚讬讬拽讬诐: 讗讬 [讗诐] "讘讘讗讻诐" 讞诇 讞讬讜讘 讛驻专砖转 讞诇讛, 讗诐 讻谉 讬讻讜诇 诪砖谞讻谞住讜 诇讛 砖谞讬诐 讜砖诇砖讛 诪专讙诇讬诐 讘诇讘讚, 讻讘专 讬转讞讬讬讘讜 讘讛驻专砖转 讞诇讛? 转诇诪讜讚 诇讜诪专 "讘讘讗讻诐" 鈥� 讚讜讜拽讗 讘讘讬讗转 讻讜诇讻诐 讗诪专转讬 砖转转讞讬讬讘讜 讘讞诇讛, 讜诇讗 讘讘讬讗转 诪拽爪转讻诐.


讜讻讬 讗住拽讬谞讛讜 [讜讻讗砖专 讛注诇讛 讗讜转诐, 讗转 讛注讜诇讬诐 诪讘讘诇 诇讗专抓 讬砖专讗诇] 注讝专讗, 诇讗 讻讜诇讛讜 住诇讜拽 [讻讜诇诐 注诇讜], 讜诇讗 讛讬转讛 讝讜 讗讬驻讜讗 "讘讬讗转 讻讜诇讻诐", 讗诇讗 "讘讬讗转 诪拽爪转讻诐", 讜诇讻谉 讞讬讬讘讬诐 讘讞诇讛 讘讝诪谉 讛讝讛 专拽 诪讚讘专讬 讞讻诪讬诐.


讗 诪砖谞讛 诪砖诇 诪驻专讬 讛转讗谞讛 诪砖诇讜 讞讻诪讬诐 讘转讬讗讜专 砖诇讜砖转 讝诪谞讬 讛转驻转讞讜转讛 砖诇 讛讗砖讛, 拽讟谞讜转, 谞注专讜转, 讜讘讙专讜转: 驻讙讛 (讛驻专讬 讟专诐 讘讬砖讜诇讜), 讘讜讞诇 (讛驻专讬 讛拽专讜讘 诇讘讬砖讜诇讜), 讜爪诪诇 (讛驻专讬 讛讘砖诇 讘诪讬诇讜讗讜). 讜诪住讘讬专讬诐: 讝讜 讛诪讻讜谞讛 驻讙讛 鈥� 讛专讬 讛讬讗 注讜讚讛 转谞讜拽转 (砖诪转讞转 诇讙讬诇 砖转讬诐 注砖专讛 砖谞讛, 砖注讚讬讬谉 诇讗 讛讘讬讗讛 讻诇 住讬诪谞讬 讘讙专讜转), 讝讜 讛诪讻讜谞讛 讘讜讞诇 鈥� 讗诇讜 讬诪讬 谞注讜专讬讛 (诪砖转讬诐 注砖专讛 砖谞讛 讜讬讜诐 讗讞讚, 砖讛讘讬讗讛 砖转讬 砖注专讜转).


讘讝讜 (讛拽讟谞讛) 讜讘讝讜 (讛谞注专讛) 讗诪专讜 讞讻诪讬诐: 讗讘讬讛 讝讻讗讬 讘诪爪讬讗转讛 (砖诪讛 砖诪爪讗讜 讛谉, 砖讬讬讱 诇讜), 讜讘诪注砖讛 讬讚讬讛, 讜讘讛驻专转 谞讚专讬讛 (砖讬讻讜诇 讛讜讗 诇讛驻专 讗转 谞讚专谉). 讜讗讬诇讜 讝讜 讛诪讻讜谞讛 爪诪诇, 砖讛专讬讛讬 讘转 砖转讬诐 注砖专讛 砖谞讛 讜砖砖讛 讞讚砖讬诐, 讜住讬诪谞讬 讚讚讬讛 诪注讬讚讬诐 讘讛 砖讘讙专讛 鈥� 讻讬讜谉 砖讘讙专讛, 砖讜讘 讗讬谉 诇讗讘讬讛 专砖讜转 讘讛. 讜诪注转讛, 讗讬谞讜 诪驻专 诇讛 讗转 谞讚专讬讛, 讜诪爪讬讗转讛 讜诪注砖讛 讬讚讬讛 砖讬讬讻讬诐 诇讛.


 讜诪讘专专讬诐:  讗讬讝讛讜 (诪讛诐) 讛住讬诪谞讬谉 砖诇 讝讜 讛诪讻讜谞讛 爪诪诇? 专' 讬讜住讬 讛讙诇讬诇讬 讗讜诪专: 诪讛讝诪谉 砖讘讜 讬注诇讛 (讬讙讚诇) 讛讚讚 讘诪讬讚讛 讻讝讜 砖谞专讗讛 讻诪讝讚拽专 诪注诇 讛讙讜祝, 讜讙讜专诐 砖讬讬专讗讛 讛拽诪讟 转讞转 讛讚讚. 专' 注拽讬讘讗 讗讜诪专: 诪讛讝诪谉 砖讙讚诇讜 讛讚讚讬诐 讘诪讬讚讛 讻讝讜 注讚 砖讬讟讜 (讬谞讟讜) 讛讚讚讬诐 讗诇 讛讞讝讛. 讘谉 注讝讗讬 讗讜诪专: 诪砖讬砖讞讬专 讛驻讬讟讜诪转 (讛驻讬讟诪讛) 砖讘讚讚讬诐. 专' 讬讜住讬 讗讜诪专: 诪讛砖诇讘 讘讛转驻转讞讜转 讛讚讚讬诐, 砖讬砖 讘讛诐 讻讚讬 砖讬讛讗 讗讚诐 谞讜转谉 讬讚讜 注诇 讛注讜拽抓 砖讘讚讚讬诐, 讜讛讜讗 砖讜拽注 讜砖讜讛讗 诪诇讞讝讜专.


讘 讙诪专讗 砖谞讬谞讜 讘诪砖谞转谞讜 讻讬 讛诪讻讜谞讛 驻讙讛 讛讬讗 讝讜 砖注讜讚讛 转谞讜拽转. 讜诪住讘讬专讬诐 诪讛 诪拽讜专 讻讬谞讜讬 讝讛: 讻讚讻转讬讘 [讻诪讜 砖谞讗诪专] "讛转讗谞讛 讞谞讟讛 驻讙讬讛... 拽讜诪讬 诇讱 专注讬转讬" (砖讬专 讛砖讬专讬诐 讘, 讬讙). 讜注讜讚 谞讗诪专 讻讬 讛讻讬谞讜讬 讘讜讞诇 讘谞砖讬诐 讗诇讜 讬诪讬 讛谞注讜专讬诐. 讜诪住讘讬专讬诐 诪讛 诪拽讜专 讻讬谞讜讬 讝讛: 讻讚转谞谉 [讻诪讜 砖砖谞讬谞讜 讘诪砖谞讛], 讛转讗谞讬诐 讞讬讬讘讜转 讘讛驻专砖转 诪注砖专讜转 诪讛砖诇讘 讘讛转驻转讞讜转谉 砖讘讜 讛谉 讬讘讞诇讜 (讛转讞讬诇讜 诇讛讘砖讬诇), 讜讗诪专 专讘讛 讘专 讘专 讞谞讛, 讗诪专 专讘 讘讛诪讞砖转 砖诇讘 讝讛 砖诇 讛讘讞诇转 讛转讗谞讬诐: 诪讝诪谉 砖讘讜 讬诇讘讬谉 专讗砖讬讛谉 砖诇 讛转讗谞讬诐.


讜讗讬讘注讬转 讗讬诪讗 诪讛讻讗 [讜讗诐 转专爪讛 讗诪讜专 讻讬 诪讻讗谉], 诪谉 讛诪拽专讗 讛讝讛 讛讜讗 诪拽讜专 讻讬谞讜讬 讝讛, 砖讻谉 谞讗诪专 "讜转拽爪专 谞驻砖讬 讘讛诐 讜讙诐 谞驻砖诐 讘讞诇讛 讘讬" (讝讻专讬讛 讬讗, 讞). 砖讻谉 诪讜专讛 爪讜专讛 讝讜 注诇 讙讜讚诇 讛讚讘专 ("讘讞诇讛 讘讬" 鈥� 讙讚诇讛 注诇讬). 讜注讜讚 砖谞讬谞讜 讻讬谞讜讬 爪诪诇, 讜诪住讘讬专讬诐 讗转 驻砖专 讛砖诐: 讻诪讗谉 讚讗诪专 [讻诪讬 砖讗讜诪专, 讻讚讘专讬 讛讘专讬讜转] "讬爪转讛 (讬爪讗讛) 诪诇讗讛", 砖讙讚诇讛 讚讬 爪讜专讻讛.


讙 讜注讜讚 砖谞讬谞讜 讘诪砖谞转谞讜 讘讛讙讚专转 讛诪讻讜谞讛 爪诪诇: 讜讗讬讝讛讜 住讬诪谞讬诐? 专' 讬讜住讬 讛讙诇讬诇讬 讗讜诪专: 诪砖讬注诇讛 讛拽诪讟 转讞转 讛讚讚. 讜讘讛住讘专 讛讚讘专, 讗诪专 砖诪讜讗诇: 诇讗 诪砖讬注诇讛 讛拽诪讟 诪诪砖 讜讬讬专讗讛 讻讱 转诪讬讚, 讗诇讗 讻讘专 诪讛砖诇讘 砖讙讚诇 讛讚讚 讘诪讬讚讛 讻讝讜 讻讚讬 砖讗诐 讛讬讗 转讞讝讬专 讬讚讬讛 (诪讜转讞转 讙讜驻讛) 诇讗讞讜专讬讛, 讜讛讬讗 谞专讗讬转 讻诪讬 砖讬注诇讛 讛拽诪讟 转讞转 讛讚讚.


讜诪住讜驻专 讻讬 砖诪讜讗诇 讘讚拽 讘讚讚讬讛 砖诇 讗诪转讬讛 [讘砖驻讞转讜 讛讻谞注谞讬转], 讗转 讝诪谞讬 讛讛转驻转讞讜转 讛诇诇讜 讛谞讝讻专讬诐 讘诪砖谞转谞讜, 讜诇讗讞专 诪讻谉 讬讛讘 [谞转谉] 诇讛 讗专讘注讛 讝讜讝讬 [讝讜讝讬诐] 讻讚诪讬 讘讜砖转讛. 讜诪住讘讬专讬诐: 讟注诪讜 砖诇 砖诪讜讗诇 砖砖讬诇诐 诇砖驻讞转讜 注诇 砖讘讚拽讛 讻讱, 诪砖讜诐 砖砖诪讜讗诇 谞讜讛讙 诇讟注诪讬讛 [诇讟注诪讜, 诇砖讬讟转讜], 砖讗诪专 砖诪讜讗诇 注诇 讛讗诪讜专 讘转讜专讛 讘讬讞住 诇注讘讚讬诐: "诇注诇诐 讘讛诐 转注讘讚讜" (讜讬拽专讗 讻讛, 诪讜) 鈥� 诇注讘讜讚讛 讘诇讘讚 谞转转讬诐 诇讱, 讜诇讗 诇讘讜砖讛. 讜讗诐 讘讬讬砖 讛讗讚讜谉 讗转 讛注讘讚, 讛专讬 讛讜讗 讞讬讬讘 讘讚诪讬 讘讜砖转讜.


 讜讘注谞讬谉 讛讬讞住 诇砖驻讞讜转 谞诪住专 讻讬 砖诪讜讗诇 讛讬讛 诪讬讬讞讚 诇讛谉 诇讻诇 讗讞转 诪砖驻讞讜转讬讜 讙讘专 诪住讜讬讬诐 诪注讘讚讬讜 砖讬砖诪砖 讗讬转讛, 讜诇讗 讛讬讛 诪讜住专讛 诇讻诇. 讜讗讬诇讜 注诇 专讘 谞讞诪谉 谞诪住专 砖讛讬讛 诪讞诇讬祝 诇讛谉 [讗讜转谉], 讘讬谉 注讘讚讬讜. 讜专讘 砖砖转 诪住专 诇讛谉 (讗讜转谉, 讗转 砖驻讞讜转讬讜) 诇注专讘讬, 讜讗诪专 诇讛谉: 讬讻讜诇讜转 讗转谉 诇讛讬讘注诇 诇讻诇, 讜讗讜诇诐 讗讝讚讛专讜 [讛讝讛专讜] 诪诇讛讬讘注诇 诇讬砖专讗诇.


讚 砖谞讬谞讜 讘诪砖谞转谞讜 讻讬 专' 讬讜住讬 讗诪专 讻讚讬 砖讬讛讗 谞讜转谉 讬讚讜 注诇 讛注讜拽抓 讜讛讜讗 砖讜拽注 讜砖讜讛讗 诪诇讞讝讜专. 讜诪讘专专讬诐: 诪讗讬 [诪讛讜] 注讜拽抓 讝讛? 讗诪专 砖诪讜讗诇: 注讜拽爪讜 讛讜讗 讛讞诇拽 讛讘讜诇讟 讘诪专讻讝讜 砖诇 讛讚讚 (讛驻讬讟诪讛).


讛 讜注讜讚 讘住讬诪谞讬 讛讘讙专讜转 讘讗砖讛, 转谞讜 专讘谞谉 [砖谞讜 讞讻诪讬诐], 讗诇讜 讛谉 住讬诪谞讬 讘讙专讜转? 专' 讗诇注讝专 讘专' 爪讚讜拽 讗讜诪专: 诪砖讬转拽砖拽砖讜 (砖讬拽讬砖讜 讝讛 讘讝讛) 讛讚讚讬谉 诪讞诪转 讙讜讚诇诐. 专' 讬讜讞谞谉 讘谉 讘专讜拽讛 讗讜诪专: 诪砖讬讻住讬祝 (讬砖讞讬专) 专讗砖 讛讞讜讟诐 (讛讘诇讬讟讛 砖讘诪专讻讝讛 讛驻讬讟诪讛). 讜转讜讛讬诐: 诪砖讬讻住讬祝? 讜讛专讬 讘住讬诪谉 讝讛 讗讝拽讜谞讛 诇讛 [诪讝拽讬谞讬诐 讗讜转讛, 诪讗讞专讬诐 讘讛专讘讛 讗转 专讗砖讬转 讝诪谉 讘讙专讜转讛]! 讗诇讗 讗诪专 专讘 讗砖讬: 诪砖讬驻爪讬诇 (砖讬转驻爪诇) 专讗砖 讛讞讜讟诐. 专' 讬讜住讬 讗讜诪专: 诪砖转拽讬祝 讛注讟专讛, 砖注讜拽抓 讛驻讬讟诪讛 讙讚讜诇 讘诪讬讚讛 讻讝讜, 砖讛讜讗 诪讜拽祝 讘注讬讙讜诇 诪住讘讬讘讜. 专' 砖诪注讜谉 讗讜诪专: 诪砖谞转诪注讱

